lv en lv fr lt lv eo lv lv lv lv lv sl en lv lv fr lv lv en lv lv lv lv lv lv lv lv lv lv lt lv lv lv lv lv lv lv lv lv lv lv en lv lv lv en en en en
Lektors no Šveices vadīs semināru par bioloģisko piena liellopu audzēšanu
VĒLOS KĻŪT PAR LBLA BIEDRU
Šī gada 15. jūnijā Džūkstes pagasta zemnieku saimniecībā „Geidas” notiks seminārs “Ienesīga piena liellopu audzēšana, saimniekojot ar bioloģiskajām metodēm”. Šī semināra mērķis ir sniegt ieskatu ienesīgu bioloģisko piena liellopu audzēšanā, nodrošinot kvalitatīvas ganības vasarā un augstvērtīgas rupjās lopbarības sagatavošanu ziemas periodam.
Seminārus vadīs lektors Ēriks Meili no Šveices ar 30 gadu pieredzi bioloģiskajā lopkopībā un ganībās audzētu bioloģisko liellopu audzēšanā un augstvērtīgas rupjās lopbarības gatavošanā. Lektors strādā Bioloģiskās lauksaimniecības izpētes institūtā (FiBL) Šveicē kā vecākais konsultants bioloģiskajā lopkopībā (liellopi, cūkas, kazas, aitas) un paralēli darbam vada mazu, bet rentablu gaļas liellopu audzēšanas saimniecību „Meilibeef” Bublikonā, Šveicē. Ērikam Meili ir arī plaša starptautiskā pieredze darbā ar bioloģiskajām piena un gaļas lopkopības saimniecībām Ukrainā, Rumānijā, Polijā, Albānijā, Horvātijā, Bulgārijā, Ķīnā un Jaunzēlandē.
Plašāku informāciju par lektoru, viņa saimniecību un darba pieredzi var atrast mājaslapās:
Seminārs notiks no plkst. 10.00–18.00.
10.00–13.00  Semināra teorētiskā daļa:
1) ekstensīvas piena lopkopības pamatprincipi;
2) kvalitatīvu ganību nozīme;
3) kvalitatīvas rupjās barības sagatavošana;
4) ekstensīvai piena lopkopībai piemērotākās šķirnes;
5) govs uzvedība, kāda ir „laimīga govs”;
6) veiksmīgas piena lopkopības stratēģijas.
14.00–18.00  Semināra turpinājums  –  praktiskā daļa uz lauka.
Bioloģiskā z/s „Geidas”, Džūkstes pagasts, Tukuma novads.
Dalības maksa: Daļa no semināra izmaksām tiks apmaksātas no Valsts Lauku tīkla finansējuma, taču, lai pilnībā segtu visas semināra izmaksas, nepieciešams dalībnieku līdzfinansējums.
Dalības maksa seminārā –  20 eiro.
Seminārs notiks angļu valodā ar tulkojumu latviešu valodā.
Reģistrācija un plašāka informācija:
Lai pieteiktos dalībai seminārā, rakstiet uz e-pastu LLKC projektu vadītājai Lāsmai Ozolai, e-pasts: [email protected] vai zvaniet pa tālr. 27815545.
Lūgums pieteikties laikus, jo vietu skaits seminārā ir ierobežots (līdz 40 dalībniekiem)! Vieta dalībai seminārā tiks nodrošināta tikai pēc dalības maksas samaksas pilnā apmērā.